শেষ ম্যাচে দেখলাম নিউজিল্যান্ড নেপালের সঙ্গে হারলো। তাই কোনো দলকেই ছোট করে দেখার কোনো সুযোগ নেই।’নিউজিল্যান্ডের হার দেখে বাংলাদেশ অনূর্ধ্ব-১৯ দলের ব্যাটসম্যান পিনাক ঘোষ যখন নিজেদের সতর্ক হওয়ার কথা বলছিলেন, ঠিক তখনই পাশের মাঠে স্কটল্যান্ড নামিবিয়ার বিপক্ষে মাত্র ১৫৯ রানে গুটিয়ে যায়। তারপর ঘটে যায় আরও এক অঘটন। স্কটল্যান্ড হেরে যায় ৯ উইকেটে বিশাল ব্যবধানে। বলা হচ্ছিল বাংলাদেশের গ্রুপে থাকা দলগুলোর মধ্যে দক্ষিণ আফ্রিকার পরই স্কটল্যান্ড। কিন্তু তাদেরও এই ভাবে হেরে যাওয়া আসলেই বাংলাদেশের জন্য সতর্ক সংকেতও। যে কারণে মিরাজ বাহিনী আরও সাবধানী হয়ে কাল মাঠে নামবে স্কটল্যান্ডের বিপক্ষে।